Hoe verdiep die Ou Testament ons liefde vir Jesus - www.bybelkennis.co.za
Hoe verdiep die Ou Testament ons liefde vir Jesus
by Coen Slabber · Published 30/05/2017 · Updated 26/05/2017
Christene gaan terug na die OT om ‘’n beter en groter prentjie van Jesus Christus te bou. Deur met sy verlede te verbind, verbind ons beter met Hom en verdiep ons liefde vir Hom. Hoe gebeur dit?
Ons lees Jesus se Bybel
Die 39 boeke van die OT is die Skrif wat Hy gehoor en gelees het. Dit is die verse wat Hy gememoriseer het.
Ons leer Jesus se taal
Hy het die OT gepraat en dit onderrig en dit toegepas. Hy het doelbewus en doelgerig die OT vervul.
Ons sing Jesus se liedere.
Die psalms was Jesus se liedboek Hy het hulle gebruik om geloof, hoop en vertroue, maar ook vrees en angs en selfs verlatenheid uit te druk. Hy het hulle die aand voor sy kruisiging gesing en baie van sy laaste woorde kom uit die psalms.
Ons voel Jesus se gevoelens.
Paulus het gebid: Al wat ek wens is om Christus te ken … deel te hê aan sy lyding (Filippense 3;10). Een van die beste maniere om dit te doen, is om die psalms wat Jesus se lyding, veral sy emosionele lyding, die worsteling met mense wat Hom verraai en verlaat het, kry ons in die psalms soos Psalm 22 en 69. Daar voel ons Jesus Christus se gevoelens.
Ons hoor Jesus se stem.
Ons moet ophou dink dat God in die Ou en Jesus in die Nuwe Testament praat Dit is die stem van die Drie-enige God wat ons in die OT hoor. Dit sluit die stem van die Seun in. Jesus is die Woord van God – die gewone manier waarop God met sondaars praat. Hy is die een Middelaar tussen God en die mens.
On sien Jesus in aksie
Ons sien watter soort Verlosser in menslike vorm sou wees lank voor sy menswording. Hy het dikwels boodskappe van genade en hulp gebring aan behoeftige mense.
Ons bewonder Jesus se trofeë.
Die OT gelowiges was in baie maniere meer verbasend as die gelowiges in die NT as ons dink aan hoe min waarheid hulle gehad het. Hulle het ook min van die Gees gehad. Daarom is dit verbasend dat hulle aan die Messias wat sou kom geglo het – en aanhou glo het.
Open die Bybel by Genesis en reis terug oor tyd in die OT en verdiep jou verhouding met Hom en laat jou liefde vir Hom toeneem.